De tre mænd opsøgte mandag eftermiddag en 22-årig mand på bopælen i Aalborg Øst, hvor de afpressede ham for 30.000 kroner. Men den unge beboer valgte at tage flugten, da han fik uanmeldt og voldsomt besøg. De tre rockere skubbede til og råbte ad den unge mand, som i stedet for at betale ringede til politiet. Ifølge vagtchefen hos Nordjyllands Politi drejer sagen sig om en tvist om en pige. - Den 22-årige mand skulle angiveligt være kæreste med en, som også er kæreste med en kammerat til de tre, der krævede penge, siger vagtchef, Henrik Bech, Nordjyllands Politi. De tre anholdte er henholdsvis 20, 21 og 29 år og alle kendte af politiet.

Opsummering:
Tre medlemmer af Bandidos er varetægtsfængslet efter, de har forsøgt at opkræve 30.000 kroner i såkaldte dummebøder.